
LIETUVOS RESPUBLIKOS VYRIAUSYBĖ

NUTARIMAS
DĖL VIEŠŲJŲ PIRKIMŲ TARNYBOS NUOSTATŲ PATVIRTINIMO

2011 m. gruodžio 21 d. Nr. 1517
Vilnius


Vadovaudamasi Lietuvos Respublikos viešųjų pirkimų įstatymo 93 straipsnio 2 dalimi, Lietuvos Respublikos Vyriausybė nutaria:
Patvirtinti Viešųjų pirkimų tarnybos nuostatus (pridedama).



MINISTRAS PIRMININKAS	ANDRIUS KUBILIUS



TEISINGUMO MINISTRAS,
PAVADUOJANTIS ŪKIO MINISTRĄ	REMIGIJUS ŠIMAŠIUS



PATVIRTINTA
Lietuvos Respublikos Vyriausybės
2011 m. gruodžio 21 d. nutarimu Nr. 1517 
(Lietuvos Respublikos Vyriausybės
2023 m. balandžio 19 d. nutarimo Nr. 287 
redakcija)



 SKYRIUS


. Viešųjų pirkimų tarnyba (toliau – Tarnyba) yra Lietuvos Respublikos valstybės įstaiga.
. Tarnyba yra ribotos civilinės atsakomybės viešasis juridinis asmuo (juridinio asmens kodas 188656261), turintis sąskaitą banke, antspaudą su Lietuvos valstybės herbu ir savo pavadinimu. Tarnybos buveinės adresas: Kareivių g. 1, Vilnius.
. Tarnyba yra biudžetinė įstaiga, finansuojama iš Lietuvos Respublikos valstybės biudžeto. Tarnybos lėšų šaltiniu gali būti kitos teisėtai gautos lėšos.
. Tarnybos savininkė yra valstybė. Tarnybos savininko teises ir pareigas įgyvendina Lietuvos Respublikos Vyriausybė, kuri atlieka Lietuvos Respublikos biudžetinių įstaigų įstatyme nurodytas funkcijas. 
. Tarnybos vieši pranešimai skelbiami Tarnybos interneto svetainėje (http://vpt.lrv.lt/),  socialiniame tinkle „Facebook“ ir prireikus kitose visuomenės informavimo priemonėse.
. Tarnybos nuostatai (toliau – Nuostatai) keičiami Vyriausybės nutarimu. 

 SKYRIUS 


. Tarnybos veiklos tikslai:
. įgyvendinti viešųjų pirkimų, viešųjų pirkimų, atliekamų gynybos ir saugumo srityje, ir pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų (toliau kartu – viešieji pirkimai), politiką;
. dalyvauti formuojant ir įgyvendinti valstybės koncesijų politiką.
. Tarnyba, siekdama įgyvendinti Nuostatų 7.1 papunktyje nustatytą veiklos tikslą, atlieka šias funkcijas:
. Lietuvos Respublikos viešųjų pirkimų įstatymo 95 straipsnio 1 dalyje nustatytas funkcijas;
. Lietuvos Respublikos viešųjų pirkimų, atliekamų gynybos ir saugumo srityje, įstatymo 9 straipsnio 1 dalyje nustatytas funkcijas;
. Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 101 straipsnio 1 dalyje nustatytas funkcijas;
. Lietuvos Respublikos patikimumo deklaracijų juridiniams asmenims, norintiems dalyvauti Šiaurės Atlanto sutarties organizacijos konkursuose, išdavimo pagrindų įstatymo 5 straipsnio 1 dalyje nustatytas funkcijas; 
. Lietuvos Respublikos tarptautinių sankcijų įstatymo 11 straipsnio 3 dalies 6 punkte nustatytas funkcijas.
. Tarnyba, siekdama įgyvendinti Nuostatų 7.2 papunktyje nustatytą veiklos tikslą, atlieka Lietuvos Respublikos koncesijų įstatymo 65 straipsnio 3 dalyje ir 66 straipsnio 1 dalyje nustatytas funkcijas.

. Tarnyba, siekdama jai nustatytų veiklos tikslų ir atlikdama jos kompetencijai priskirtas funkcijas:
. turi teisę sudaryti sutartis ir susitarimus su Lietuvos Respublikos ir užsienio valstybių fiziniais ir juridiniais asmenimis;
. turi teisę gauti iš valstybės institucijų ir įstaigų, mokslo ir studijų institucijų informaciją ir pasiūlymus Tarnybos kompetencijai priskirtais klausimais;
. turi teisę sudaryti komisijas (darbo grupes) iš valstybės institucijų ir įstaigų, mokslo ir studijų institucijų ir organizacijų atstovų ir specialistų (susitarus su jų vadovais), užsienio specialistų teisės aktų projektams rengti, taip pat organizuoti konferencijas ir seminarus Tarnybos kompetencijai priskirtais klausimais;
. turi Viešųjų pirkimų įstatymo 95 straipsnio 2 dalyje, Viešųjų pirkimų, atliekamų gynybos ir saugumo srityje, įstatymo 9 straipsnio 2 dalyje, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 101 straipsnio 2 dalyje, Koncesijų įstatymo 66 straipsnio 3 dalyje nustatytas teises.

 SKYRIUS


. Tarnybos veikla organizuojama vadovaujantis Tarnybos direktoriaus patvirtintais strateginiais veiklos planais, suderintais su ministru, atsakingu už viešųjų pirkimų politikos formavimą, ir metiniais veiklos planais, kitais planavimo dokumentais, rengiamais Lietuvos Respublikos strateginio valdymo įstatymo ir jo įgyvendinamųjų teisės aktų nustatyta tvarka. 
. Tarnybai vadovauja direktorius – valstybės pareigūnas, kurį Lietuvos Respublikos Ministro Pirmininko teikimu penkeriems metams į pareigas skiria ir iš jų atleidžia Respublikos Prezidentas. Tarnybos direktorius pareigas gali eiti ne daugiau kaip dvi kadencijas iš eilės. 
. Tarnybos direktorius:
. organizuoja Tarnybos darbą taip, kad būtų pasiekti Tarnybos veiklos tikslai;
. sprendžia Tarnybai priskirtus klausimus ir Tarnybos vardu priima sprendimus, tiesiogiai atsako už tai, kad būtų įgyvendintos Tarnybos kompetencijai priskirtos funkcijos;
. atstovauja Tarnybai valstybės ir savivaldybių institucijose, įstaigose ir tarptautinėse organizacijose;
. priima įsakymus, kontroliuoja, kaip jie vykdomi; 
. tvirtina Tarnybos administracijos struktūrą;
. nustato Tarnybos direktoriaus pavaduotojų koordinavimo ir kontroliavimo sritis.
. Tarnybos direktorius gali turėti pavaduotojų. Pavaduotojus į pareigas priima ir iš jų atleidžia Tarnybos direktorius Lietuvos Respublikos valstybės tarnybos įstatymo nustatyta tvarka. 
. Nesant Tarnybos direktoriaus (jo laikinojo nedarbingumo, tarnybinės komandiruotės, atostogų metu ar kitais atvejais, kai jo nėra ir (ar) jis negali eiti savo pareigų, taip pat kai Tarnybos direktorius nėra paskirtas), jį laikinai pavaduoja vienas iš Tarnybos direktoriaus pavaduotojų.
. Tarnybos vidaus auditą atlieka Lietuvos Respublikos ekonomikos ir inovacijų ministerijos Centralizuoto vidaus audito tarnyba.
Punkto pakeitimai:
Nr. 253,
2026-04-15,
paskelbta TAR 2026-04-15, i. k. 2026-06111            

. Tarnyba reorganizuojama, pertvarkoma arba likviduojama Lietuvos Respublikos civilinio kodekso ir Biudžetinių įstaigų įstatymo nustatyta tvarka.

––––––––––––––––––––


Pakeitimai:

                    Lietuvos Respublikos Vyriausybė, Nutarimas
                
Nr. 889,
2017-10-31,
paskelbta TAR 2017-11-07, i. k. 2017-17536                
Dėl Lietuvos Respublikos Vyriausybės 2011 m. gruodžio 21 d. nutarimo Nr. 1517 „Dėl Viešųjų pirkimų tarnybos nuostatų patvirtinimo“ pakeitimo

Dėl Lietuvos Respublikos Vyriausybės 2011 m. gruodžio 21 d. nutarimo Nr. 1517 „Dėl Viešųjų pirkimų tarnybos nuostatų patvirtinimo“ pakeitimo

